ഭര്ത്താവിന്റെ കൈയും കാലും വെട്ടാന് ക്വട്ടേഷന് കൊടുത്ത ഭാര്യയ്ക്ക് ജാമ്യം: കുടുംബകോടതിയിലെ കേസും യുവതിക്ക് കുരുക്കാകും തൃശ്ശൂര്: ഭര്ത്താവിന്റെ കൈയും കാലും വെട്ടാനും കഞ്ചാവ് കേസില് അകത്താക്കാനും ക്വട്ടേഷന് നല്കിയ കേസില് അറസ്റ്റിലായ യുവതിക്ക് ജാമ്യം അനുവദിച്ചു. കൂര്ക്കഞ്ചേരി വടൂക്കര ചേര്പ്പില് വീട്ടില് സി പി പ്രമോദിനെ ആക്രമിക്കാന് ഭാര്യ നയന 30 ആണ് ക്വട്ടേഷന് നല്കിയത്. സംശയം തോന്നിയ ഭര്ത്താവ് നല്കിയ പരാതിയില് ആണ് അറസ്റ്റ്. നെടുപുഴ പൊലീസ് ആണ് ഭര്ത്താവിന്റെ പരാതിയില് നയനയെ അറസ്റ്റ് ചെയ്ത് കോടതിയില് ഹാജരാക്കിയത്. കേസില് ഇവര്ക്ക് ജാമ്യം ലഭിച്ചു. ഇക്കഴിഞ്ഞ മാര്ച്ച് 15നാണ് പ്രമോദ് നെടുപുഴ പൊലീസില് പരാതി നല്കിയത്. തുടര്ന്ന് നടത്തിയ അന്വേഷണത്തില് യുവതി കൂട്ടുപ്രതികളുമായി ഫോണില് സംസാരിച്ചതും ക്വട്ടേഷന് നല്കുന്ന ശബ്ദസന്ദേശവും പൊലീസിന് ലഭിച്ചു. തുടര്ന്നായിരുന്നു അറസ്റ്റ്. ഇരുവരും തമ്മില് കുടുംബകോടതിയില് കേസ് നിലനില്ക്കുന്നുണ്ട്. പ്രമോദ് ആണ് നയനയ്ക്കെതിരെ കുടുംബകോടതിയില് കേസ് നല്കിയിരിക്കുന്നതെന്നാണ് വിവരം. കുടുംബകോടതിയില് തനിക്ക് അനുകൂലമായ വിധി ഉണ്ടാകാന് വേണ്ടിയാണ് നയന പ്രമോദിനെതിരെ കഞ്ചാവ് കേസും ആസിഡ് ആക്രമണ കേസും പ്ലാന് ചെയ്തത്. കുടുംബകോടതിയില് കേസ് ഫയല് ചെയ്തതിന്റെ വൈരാഗ്യത്തില് ആണ് മറ്റൊരു സ്ത്രീയുമായി അവിഹിതബന്ധമുണ്ടെന്ന് സ്ഥാപിച്ച് ഭര്ത്താവിനെതിരേ കുറ്റംചുമത്താന് ഇവര് ക്വട്ടേഷന് നല്കിയത്. ഭര്ത്താവിനെ കഞ്ചാവുകേസില് കുടുക്കാന് ക്വട്ടേഷന് സംഘത്തോട് ആവശ്യപ്പെട്ടതിന്റെ തെളിവു ലഭിച്ചിട്ടുണ്ട്. ഇതിനുപുറമെ മറ്റൊരു സ്ത്രീയുമായി വിവാഹേതര ബന്ധമുണ്ടെന്ന് സ്ഥാപിക്കാനും ആ സ്ത്രീയുടെ മുഖത്ത് ആസിഡൊഴിച്ചതിന് ശേഷം കുറ്റം ഭര്ത്താവിനെതിരെ ചുമത്താനുമായിരുന്നു നയന കൂട്ടാളികളുടെ ചേര്ന്ന് പദ്ധതിയിട്ടത്. Tags Crime Kerala Police Nayana shortlink